ಕೋವಿಡ್: ರಾಜ್ಯದಲ್ಲಿ 1,704 ಕೋವಿಡ್ ಪ್ರಕರಣ ಪತ್ತೆ ಬೆಂಗಳೂರು: ಕರ್ನಾಟಕ ರಾಜ್ಯದಲ್ಲಿ ಕಳೆದ 24 ಗಂಟೆಗಳಲ್ಲಿ 1,704 ಕೋವಿಡ್ ಪ್ರಕರಣಗಳು ವರದಿಯಾಗಿದ್ದು, ಒಟ್ಟಾರೆ ಕೋವಿಡ್19 ಪ್ರಕರಣಗಳ ಸಂಖ್ಯೆ 873046ಕ್ಕೆ ಏರಿಕೆಯಾಗಿವೆ ಎಂದು ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆ ಮಾಹಿತಿ ನೀಡಿದೆ. ನ.22 ರಂದು ಕೋವಿಡ್19 ನಿಂದ ಚೇತರಿಕೆ ಕಂಡು ಆಸ್ಪತ್ರೆಯಿಂದ 1,537 ಜನರು ಬಿಡುಗಡೆಯಾಗಿದ್ದಾರೆ. ಕೋವಿಡ್19 ಗೆ ಚಿಕಿತ್ಸೆ ಪಡೆದವರ ಪೈಕಿ 8,36 ,505 ಜನರು ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಿದ್ದಾರೆ. ರಾಜ್ಯದಲ್ಲಿ ಮೃತರ ಸಂಖ್ಯೆ 11,654 ಕ್ಕೆ ಏರಿಕೆಯಾಗಿದೆ. ಮರಣದ ಪ್ರಮಾಣ ಶೇ.076 ರಷ್ಟಿದ್ದರೆ, ಸೋಂಕಿತರ ಪ್ರಮಾಣ ಶೇ.1.34 ರಷ್ಟಿದೆ. ಕೋವಿಡ್19 ಸೋಂಕಿಗೆ ಗುರಿಯಾಗಿ ಐಸಿಯುನಲ್ಲಿ ಚಿಕಿತ್ಸೆ ಪಡೆಯುತ್ತಿರುವ ಕೋವಿಡ್19 ರೋಗಿಗಳ ಸಂಖ್ಯೆ 470 ಕ್ಕೆ ಏರಿಕೆಯಾಗಿದ್ದು, ಸಕ್ರಿಯ ಪ್ರಕರಣಗಳು 24868ಕ್ಕೆ ಏರಿಕೆಯಾಗಿವೆ.